

**Бюджеттiк борыштар бойынша есептеме жасау туралы**

Қазақстан Республикасы Үкiметiнiң қаулысы 1995 жылғы 16 қарашадағы N 1553

      Қарағанды металлургия комбинатының бюджетке төлемдерi
бойынша және тиiсiнше Қазақстан Республикасының экономикасын
жаңғырту қорының комбинат алдындағы берешектерiн қысқарту
мақсатында Қазақстан Республикасының Үкiметi қаулы етедi:
  
      1. Қазақстан Республикасының Қаржы министрлiгi Қарағанды
металлургия комбинаты мен республикалық бюджет арасындағы
1995 жылғы 1 қазандағы жағдай бойынша бюджетке төлемдер
жөнiндегi 73 млн. /жетпiс үш миллион/ теңге сомасындағы
берешекке, аталған сома 1995 жылға арналған бюджеттiң кiрiс
және шығыс бөлiктерiнде көрсетiлiп, бiр жолғы есептеме жасасын.
  
      2. Қарағанды металлургия комбинаты:
  
      Қазақстан Республикасының экономикасын жаңғырту қорына
дебиторлық берешегiн республикалық бюджетке кредиторлық
берешегiн өтеу есебiне есептесiн.

Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК